ศูนย์ปฏิบัติการฝนหลวงภาคเหนือ ปฏิบัติการช่วยเหลือพื้นที่การเกษตรที่ประสบภัยแล้งใน 7 จังหวัดภาคเหนือตอนบน
นายสำเริง แสงภู่วงค์ อธิบดีกรมฝนหลวงและการบินเกษตร เปิดเผยว่า ศูนย์ปฏิบัติการฝนหลวงภาคเหนือ โดยกองปฏิบัติการฝนหลวง กรมฝนหลวงและการบินเกษตร กระทรวงเกษตรและสหกรณ์ จัดตั้งหน่วยปฏิบัติการฝนหลวงอย่างเป็นทางการแล้ว ตั้งแต่วันที่ 15 กุมภาพันธ์ 2565 ที่ผ่านมา เพื่อช่วยเหลือพื้นที่ทางการเกษตรที่ประสบภัยแล้งและสร้างความชุ่มชื้นให้กับป่าไม้ สำหรับป้องกันการเกิดไฟป่าและบรรเทาปัญหาหมอกควัน รวมทั้งปัญหาฝุ่นละอองขนาดเล็ก PM2.5 ที่มีค่าเกินเกณฑ์มาตรฐาน ในพื้นที่ 7 จังหวัดภาคเหนือตอนบน ได้แก่ จังหวัดเชียงใหม่ เชียงราย แม่ฮ่องสอน ลำพูน ลำปาง พะเยา และจังหวัดตาก นอกจากนี้ ยังได้ติดตามสภาพอากาศและสถานการณ์ภัยพิบัติ ในพื้นที่ภาคเหนืออย่างใกล้ชิด โดยพร้อมที่จะขึ้นบินปฏิบัติการฝนหลวงเพื่อช่วยเหลือพื้นที่ที่ต้องการทันที  การปฏิบัติการในครั้งนี้ หน่วยปฏิบัติการฝนหลวงจังหวัดเชียงใหม่ ได้มีการใช้เครื่องบินกรมฝนหลวงและกรมเกษตร ชนิด CASA หรือ NC212i จำนวน 2 ลำ ,เครื่องบินกองทัพอากาศ แบบ ALPHA JET จำนวน 1 ลำ และเฮลิคอปเตอร์ จำนวน 1 ลำ สำหรับหน่วยปฏิบัติการฝนหลวงจังหวัดตาก ได้มีการใช้เครื่องบินกรมฝนหลวงและการบินเกษตร ชนิด CARAVAN จำนวน 3 ลำสามารถแจ้งข้อมูลสถานการณ์ความต้องการฝน ในพื้นที่โดยตรงทางโทรศัพท์หมายเลข 0-5327 -5051 และสามารถติดตามช้อมูลข่าวสารได้ ทางเว็บไซต์กรมฝนหลวงและการบินเกษตร www.oyalrain.go.th หรือทาง Facebook ศูนย์ปฏิบัติการฝนหลวงภาคเหนือ